דימיטאר מקרייב

דימיטאר איבאנוב מקרייב (בבולגרית: Димитър Иванов Макриев; נולד ב-7 בינואר 1984 בגוצה דלצ'ב שבבולגריה) הוא כדורגלן עבר בולגרי ששיחק בעמדת החלוץ.

קריירה 
בצעירותו שיחק מקרייב במחלקות הנוער של לבסקי סופיה, וב-2002 עבר ליריבתה העירונית, צסק"א סופיה, אך לפני שהספיק לשחק במדיה הוחתם באינטר מילאנו האיטלקית, ומשם הושאל לקבוצות בשווייץ ופולין.

בשנת 2005 עבר מקרייב לדיז'ון הצרפתית בתמורה לכחצי מיליון אירו. במועדון החדש לא הצליח להשתלב, ובתום העונה חתם במריבור הסלובנית, אשר במדיה הבקיע 23 שערים בשתי עונותיו במועדון. בעונתו הראשונה היה שותף לאחת ההפתעות של גביע אופ"א, כאשר קבוצתו הדיחה את אודינזה בסיבוב הראשון של הטורניר.

ב-3 בינואר 2008 הגיע מקרייב לישראל, וחתם במועדון ספורט אשדוד. במחצית הראשונה של עונתו הראשונה באשדוד הפגין יכולת טובה והבקיע 12 שערים ב-5 חודשים, ובסך הכל כבש 44 שערים בשלוש וחצי עונות בליגת העל. בשנת 2011 עבר לקבוצה הרוסית קריליה סובטוב סמרה, ובהמשך העונה עבר לקבוצת PFC אולקסנדריה האוקראינית. בקיץ 2012 חזר לאשדוד, ושיחק במדיה עונה נוספת שבסופה שוחרר מהקבוצה.

באוגוסט 2013 חתם בקבוצת נעוריו, לבסקי סופיה. בשנת 2014 שיחק בקבוצת סאות' צ'יינה מהונג קונג. בשנת 2015 עבר לקבוצת פסי מהונגריה. 

החל משנת 2009 ועד שנת 2011 שיחק מקרייב בנבחרת בולגריה, ואת שער הבכורה שלו בנבחרת כבש במשחק נגד נבחרת קפריסין במסגרת מוקדמות מונדיאל 2010.

קישורים חיצוניים

 עמוד השחקן באתר playerhistory.com
 יגאל ברמן, מקרייב: "ברוסיה הם כמו רובוטים, אשדוד זה הבית", באתר ONE, 31 ביולי 2012

כדורגלנים בולגרים
חלוצי כדורגל בולגרים
כדורגלני לבסקי סופיה
כדורגלני צסק"א סופיה
כדורגלני אינטר מילאנו
כדורגלני בלינצונה
כדורגלני גורניק זאבז'ה
כדורגלני דיז'ון
כדורגלני מריבור
כדורגלני מועדון ספורט אשדוד
כדורגלני קריליה סובייטוב סמרה
כדורגלני אולקסנדריה
כדורגלני פצ'י
כדורגלני נאה סלמיס פמגוסטה
כדורגלני נבחרת בולגריה
כדורגלנים זרים בישראל
ספורטאים זרים באיטליה
ספורטאים זרים בשווייץ
ספורטאים זרים בפולין
ספורטאים זרים בצרפת
ספורטאים זרים בסלובניה
ספורטאים בולגרים בישראל
ספורטאים זרים ברוסיה
ספורטאים זרים באוקראינה
ספורטאים זרים בהונגריה
בולגרים שנולדו ב-1984